《秋夜长曲》
宋代·邹登龙

碧帘挂雨秋容老，寂寞江城暝烟草。
流苏帐冷屏山低，蜜炬香烟睡常早。
梦惊离绪牵愁入，翠被寒侵泪花湿。
思美人兮天一方，乌啼月落西风急。

作者简介：邹登龙，字震父，临江（今江西樟树西南）人。隐居不仕，结屋于邑之西郊，种梅绕之，自号梅屋。与魏了翁、刘克庄等多唱和，有《梅屋吟》一卷传世。事见《两宋名贤小集》卷二七一《梅屋吟》小传。　邹登龙诗，以汲古阁影抄《南宋六十家小集》本为底本，校以《两宋名贤小集》本（简称名贤集）。